Saint-Gaudens, Haute-Garonne
<s>Saint-Gaudens je općina i grad od 11,327 stanovnika na jugu Francuske u Regiji Occitanie (Midi-Pyrénées).</s>

<s>Saint-Gaudens je i administrativni centar vlastite prefekture koja se nalazi na jugu Departmana Haute-Garonne.</s>

<s>Geografske karakteristike</s>

<s>Grad leži na nadmorskoj visini od 405 metra, na platou iznad kotline rijeke Garonne.</s><s>Smjestio se u Pirinejima kao prirodno raskrsnica puteva između Atlantika i Mediterana, odnosno Toulousa i Val d'Arana u 
Španjolskoj.</s>

<s>Od Toulousa je udaljen stotinjak kilometara jugozapadno, ali je od španjolske granice i Val d'Arana.udaljen svega četrdesetak kilometara</s>

<s>Historija</s>

<s>Naseljen od željeznog doba sve do ranog srednjeg vijeka zvao se Mas-Saint-Pierre, nakon tog dobio je ime po mladom pastiru i martiru - Gaudensu, kog su mučili i ubili Vizigoti krajem 5. vijeka.</s>

<s>U grad je izrastao oko romaničke crkve iz 11. vijeka.</s><s>Povelju o statusu grada dobio je 1202. u to vrijeme bio je prijestolnica Nébouzana opasan čvrstim bedemima.</s><s>Kao važan regionalni trgovački centar, Saint-Gaudens je izrastao i u ekonomsku prijestolnicu 
Commingesa.</s>

<s>Biskupija Comminges funkcionirala je kao administrativna jedinica, sve do stvaranja Grofovije Comminges za feudalizma.</s><s>Zlatno doba te grofovije bio je 12. vijek, kad se protezala od Val d'Arana do Mureta, i graničila sa moćnim susjedima kao što su Grofovi Toulousa i 
aragonski kraljevi.</s><s>Grofovija je počela stagnirati kad je Kraljevina Francuska počela graditi utvrđene gradove.</s><s>Još gora je bila pojava porodice Béarn-Foix koja je 1258. osvojila Nébouzan, i razdvojila Saint-Gaudens i druge gradove od Commingesa i razbila njeno jedinstvo.</s>

<s>Saint-Gaudens je teško je stradao nakon Bartolomejske noći - 1569 od protestantskih snaga koje je vodio grof Montgomery.</s>

<s>Nakon što je 1607. postao dio Kraljevine Francuske proglašen je administrativnim centrom tadašnje provincije Nébouzan.</s><s>Za Francuske revolucije mu je ime nakratko promjenjeno u Mont-Unité.</s>

<s>Znamenitosti</s>

<s>Najveća znamenitost grada je njegova kanonička crkva sa klaustrom iz 11 - 12. vijeka.</s>

<s>Gradovi pobratimi</s>

<s>Avranches, Francuska
  Barbastro, Španjolska
  Vielha e Mijaran, Španjolska</s>

<s>Izvori</s>

<s>Vanjske veze</s>

<s>Saint-Gaudens</s>

<s>Naselja u Francuskoj</s>

